
	讘讜讚拽 讛讬诪谞讜 讜诇讛诇谉 讻' 讗诪讛. 讘驻专拽 讛诪讜讻专 驻讬专讜转 (讘''讘 讚祝 拽讘.) 驻专讬讱 注砖专讬诐 讜转专转讬谉 讛讜讬讬谉 诇砖转讬 诪注专讜转 砖砖讛 注砖专 讜讞爪专 讛拽讘专 讗诪专讬谞谉 讛转诐 诇专''砖 讜专讘谞谉 砖砖 讗诪讛 讜诪砖谞讬 讘谞驻诇讬诐 砖专讙讬诇讜转 讛讜讗 讻砖讗讞转 诪谉 讛诪注专讜转 讙讚讜诇讜转 讛砖谞讬讛 砖诇 谞驻诇讬诐 讜诇讻讱 讘砖谞讬转 住讙讬 讘讗专讘注 注诇 砖砖 讜讗讬讻讗 讚诪讜拽讬 讛转诐 诇诪转谞讬' (讚讛转诐 讜诪转谞讬') 讚讛讻讗 讻专讘谞谉 讚讗诪专讬 转讜讻讛 砖诇 诪注专讛 讗专讘注 注诇 砖砖 讜驻专讬讱 转诪谞讬 住专讬 讛讜讬讬谉 讜诪砖谞讬 砖讘讚拽 诪注专讛 专讗砖讜谞讛 讘讗诇讻住讜谉 讜诇讞驻砖 讜诇讘讚讜拽 讛讬讟讘 讜诪讛 砖讛讜讗 诪转注拽诐 注讜诇讛 诇砖转讬 讗诪讜转: 诪爪讗 讗' 讘住讜祝 讻' 讘讜讚拽 讛讬诪谞讜 讜诇讛诇谉 注砖专讬诐 砖专讙诇讬诐 诇讚讘专 砖讗讬诇诪诇讬 讘转讞讬诇讛 诪爪讗讜 谞讜讟诇讜 讜讗转 转驻讜住转讜. 讗讘诇 注转讛 砖诪爪讗 讻讘专 讙' 诪转讬诐 讗祝 讻砖诪爪讗 讗讞讚 讬砖 诇讞讜砖 诇砖讻讜谞转 讛拽讘专讜转 讜爪专讬讱 诇讘讚讜拽 注讚 注砖专讬诐: 诪爪讗 驻专讟 诇诪爪讜讬. 驻讬' 专''讬 砖讗诐 讛讬讛 讬讚讜注 诇讗 讬讛讗 谞讜讟诇讜 讻讚讗诪专讬谞谉 讘驻专拽 谞讙诪专 讛讚讬谉 (住谞讛讚专讬谉 讚祝 诪讝:) [拽讘专 讛谞诪爪讗 诪讜转专 诇驻谞讜转讜] 拽讘专 讛讬讚讜注 讗住讜专 诇驻谞讜转讜 讜讛讗 讚讗诪专讬谞谉 讛转诐 驻讬谞讛 诪拽讜诪讜 讟讛讜专 讜讛讻讗 诪砖诪注 讚讬砖 诇讜 转驻讜住讛 讗诪专 专''讬 讚讛转诐 诇讗 讘转驻讜住讛 讗讬讬专讬 讚转驻讜住讛 讛讬讬谞讜 诇爪讚 讛拽专拽注 讘注讜诪拽 讗讘诇 讛转诐 讘讟讜诪讗讛 讚专讘谞谉 讗讬讬专讬 讚诪讚专讘谞谉 诪讟诪讬谞谉 诇转讜讱 讻诇 讛拽讘专 诇讚' 专讜讞讜转 讗讘诇 专砖讘''诐 驻讬专砖 驻专讟 诇诪爪讜讬 讚讛讬讬谞讜 讗' 讬讚讜注 讜砖谞讬诐 讘转讞讬诇讛 讚讘住诪讜讱 讜拽砖讬讗 诇砖讬讟转讜 讚讗''讻 讘讞谞诐 谞拽讟 讛诪讜爪讗 讚讛讜讗 讛讚讬谉 诇砖诇砖转谉 讬讚讜注讬谉 讚讬砖 诇讜 砖讻讜谞转 拽讘专讜转: 驻专讟 诇讛专讜讙. 讻讚讗诪专讬谞谉 讘住诪讜讱 讚诪转 砖讞住专 讗讬谉 诇讜 转驻讜住讛 讜讗讬谉 诇讜 砖讻讜谞转 拽讘专讜转: 诪转 砖讞住专 讗讬谉 诇讜 砖讻讜谞转 拽讘专讜转. 拽砖讛 诇讛讘讬谉 诇诪讛 讜砖诪讗 讛诇讻讛 诇诪砖讛 诪住讬谞讬 讛讜讗: 注讜讘讚 讻讜讻讘讬诐 讛讜讗. 讚讬砖专讗诇 讗讬谉 拽讜讘专讬谉 讗讜转讜 讘注谞讬谉 讝讛: 讗讞讚 讬讚讜注 讜砖谞讬诐 讛讜讗 诪讜爪讗 注转讛 讘转讞讬诇讛 讗讬谉 诇讜 砖讻讜谞转 拽讘专讜转. 专砖讘''诐 驻讬' 讛诇讻讛 诇诪砖讛 诪住讬谞讬 讛讜讗 讜专''讬 驻讬' 讟注诐 讘讚讘专 讚讗讬谉 诇谞讜 [诇讜诪专] 砖讻讜谞转 拽讘专讜转 讜讘讬转 讛拽讘专讜转 讛讬讛 讛讜讗讬诇 讜谞拽讘专讜 砖诐 讙' 诪转讬诐 讻讬讜谉 讚讗' 谞讜讚注 转讞讬诇讛 讗讬 讗讬转讗 讚讗讬谉 讚注转讜 讛讬讛 诇驻谞讜转诐 讜诇讬砖讗诐 砖诐 [诇拽讘专讜] 讻讬 讛讬讻讬 讚讬讚讜注 诇谞讜 讛讗讞讚 讬讛讬讜 讬讚讜注讬诐 诇谞讜 讗讜转诐 砖注诪讜 讜诇讗 讗诪专讜 砖讻讜谞转 拽讘专讜转 讗诇讗 讗讜 [诇砖诇砖讛] 讬讚讜注讬诐 讗讜 诇砖诇砖讛 转讞讬诇讛: 讻诪讛 砖讬注讜专 转驻讜住讛 驻讬' 专' 讗诇注讝专. 讛讜讗 专''讗 讘谉 驻讚转 砖讛讜讗 讗诪讜专讗 谞讜讟诇 注驻专 转讬讞讜讞 讜讞讜驻专 讘拽专拽注 讘转讜诇讛 砖诇砖 讗爪讘注讜转 讘讬专讜砖诇诪讬 诪驻专砖 砖诪讜讛诇 讛诪转 讬讜专讚 讘拽专拽注 注讚 讙' 讗爪讘注讜转: 诪讬转讬讘讬 讻诪讛 砖讬注讜专 转驻讜住讛 驻讬专砖 专' 讗诇注讝专 讘专讘讬 爪讚讜拽 谞讜讟诇 讗转 讛拽讬住诪讬谉. 驻讬' 诪谉 讛讗专讜谉 砖诇 砖讬砖 砖谞讻转转. 讜讗转 讛拽住住讜转 讬''讗 讻诪讜 拽讜讝讝讜转 讗讚诪讛 讜讝讜专拽 讗转 讛讜讜讚讗讬诐 驻讬专讜砖 诪讛 砖讜讚讗讬 诇谉 砖讗讬谞讜 诪谉 讛诪转 讜诪谞讬讞 讗转 讛住驻讬拽讜转 诪讛 砖讛讜讗 诪住讜驻拽 讗诐 讛讬讜 诪谉 讛诪转 讗诐 诇讗讜 诪谞讬讞 讘诪拽讜诐 讛诪讜爪谞注 砖诇讗 讬讟诪讗讜 注讜砖讬 讟讛专讜转 讜讛砖讗专 砖讛讜讗 讘专讜专 诇讜 砖讛讜讗 诪谉 讛诪转 诪爪讟专驻讬谉 诇专讜讘 讘谞讬谉 讗讜 诇专讜讘 诪谞讬谉 讜诇专讜讘注 专讜讘注 讛拽讘 诇讟诪讗 讘讗讛诇 讜诇诪诇讗 转专讜讜讚 专拽讘 讻诪讜 讬讬谉 拽讜住住 (讘''讘 讚祝 爪讝:) 诪讬谞讬 拽讬讛讜讬 讜讘砖诪讬诐 砖诪砖讬诪讬谉 讘讗专讜谉 讜拽砖讛 讚讗''讻 讗讬谉 诇讜 专拽讘 讚谞注砖讛 讙诇讙诇讬谉 诪讬讚讬 讚讛讜讛 讗谞拽讘专 讘讗专讜谉 注抓 讚讗祝 砖注专讜 讛注讜诪讚 诇讬讙讝讝 讗讬讘注讬讗 诇谉 驻' 讻''讙 (诇注讬诇 讚祝 谞讗.) 讗讬 谞注砖讛 讙诇讙诇讬谉 注讜讚 诪驻专砖 拽住住讜转 讛讬讬谞讜 诇砖讜谉 讚讘专 讘诇讜讬 讻诪讜 讜驻专讬讜 讬拽讜住住 (讬讞讝拽讗诇 讬讝) 讗诇诪讗 转驻讜住讛 诇专''讗 讘专讘讬 爪讚讜拽 讗讬谞讜 讝拽讜拽 诇讬讟讜诇 注驻专 讚讗讬谉 诇讜 诇讞驻讜专 讘拽专拽注 讘转讜诇讛 讻讬 讗住讜专讛 讜讚讗讬 讛诪转 讜住驻讬拽讜: 讛讜讗 讚讗诪专 讻讬 讛讗讬 转谞讗 讚转谞讬讗 讻诪讛 砖讬注讜专 转驻讜住讛 驻讬' 专' 讬讜讞谞谉. 诇讗讜 讛讬讬谞讜 专' 讬讜讞谞谉 讛讗诪讜专讗 讗诇讗 专讘讬 讬讜讞谞谉 讘谉 谞讜专讬:





驻讬专讜砖 讛专讗"砖

讛诪讜爪讗 诪转 讘转讞讬' 砖诇讗 讛讬讛 讬讜讚注 砖讛讬讛 砖诐 拽讘专:



诪讜砖讻讘 讻讚专讻讜. 讘讙诪' 诪驻' 诇诪注讜讟讬 诪讗讬:



谞讜讟诇讜 讜讗转 转驻讬住转讜. 诪讜转专 诇驻谞讜转讜 诪砖诐 讜诇拽讜讘专讜 讘诪拽讜诐 讗讞专 讜谞讜讟诇 诪谉 讛注驻专 砖诇 讛拽讘专 注诪讜 讻砖讬注讜专 讛诪驻讜专砖 讘讙诪' 讜讛讜讗 谞拽专讗 转驻讜住讛. 讜讻谉 讗诐 诪爪讗 讘':



诪爪讗 讙' 讗诐 讬砖 讘讬谉 讝讛 诇讝讛 诪讚' 讗诪讜转 讜注讚 讞' 驻讬' 诪拽讘专 专讗砖讜谉 注讚 讙' 讗讬谉 驻讞讜转 诪讚"讗 讜诇讗 讬讜转专 诪讞':



讛"讝 砖讻讜谞转 拽讘专讜转. 讜谞讬讻专 砖诇砖诐 拽讘讜专讛 谞转谞讜诐 砖诪讛 讜讗住讜专 诇驻谞讜转诐 诪砖诐 讜讗驻讬' 讗' 讗诐 讛讬讛 讬讜讚注 砖诇砖诐 拽讘讜专讛 谞转谞讜 砖诐 讛讬讛 讗住讜专 诇驻谞讜转讜 讗诇讗 砖讘讗' 讗讜 讘' 讗谞讜 转讜诇讬谉 砖诇讗 谞拽讘专讜 砖诐 讗诇讗 诇驻讬 砖注讛 讜讛讬讛 讚注转诐 诇驻谞讜转诐 讗讜 谞拽讘专讜 讘砖讚讛 讘诇讗 专砖讜转 讛讘注诇讬诐 讜诇讗 拽谞讜 诪拽讜诪诐 讗讘诇 讻砖讛诐 讙' 诪讜讻讞 砖讝讛 讛诪拽讜诐 诪讬讜讞讚 诇拽讘专 讻讬 讗讜专讱 讛诪注专讛 讛讜讗 讞' 讜专讞讘 讛诪注专讛 讚' 讗诪讜转:



讻诪诇讗 诪讟讛 讜拽讜讘专讬讛 诇讗 讙专住讬' 讛讻讗 讚讘驻' 讛诪讜讻专 转谞谉 讙讘讬 讞爪专 讝' 注诇 讝' 讻诪诇讗 诪讟讛 讜拽讜讘专讬讛 讗讘诇 诇注谞讬谉 砖讬注讜专 诪注专讛 诇讗 砖讬讬讱 诇诪转谞讬 砖讬注讜专 讝讛:



讜讘讜讚拽 诪诪谞讜 讜诇讛诇谉 讻' 讗诪讜转 讚讛讬讬谞讜 砖讬注讜专 讗讜专讱 讘' 诪注专讜转 讜讛讞爪专 讜讘驻' 讛诪讜讻专 驻专讬讱 讗讬 诇讬诪讗 讻专"砖 讚讗诪专讬 讗讜专讱 讛诪注专讛 讜' 讜讛讞爪专 讜' 讬"讞 讛讜讬讬谉 讜诪讜拽讬 诇讛 讻专讘谞谉 讜讻讙讜谉 讚讘讚拽 讘讗诇讻住讜谉 讜讗"谞 讻专"砖 讜讘谞驻诇讬诐. 讜转讬诪讛 讗诪讗讬 诇讗 驻专讬讱 [诪讬谞讬讛] 讜讘讬讛 诪讚拽转谞讬 注讚 讞' 讗诇诪讗 讗讜专讱 讛诪注专讛 讞' 讗"讻 讻"讘 讛讜讬讬谉. 讜讬"诇 讚砖诪讗 住"诇 砖讛讞爪专 讗讬谞讛 专讞讘讛 讻"讗 讚' 注诇 讚':



讜讘讜讚拽 讛讬诪谞讜 讜诇讛诇谉 讻' 讗诪讛. 诪谉 讛讚专讜诐 诇爪驻讜谉 讜讻谉 诪讛诪讝专讞 诇诪注专讘 讚诪住驻拽讗 诇谉 讗讬讝讛讜 专讜讞讘 讛诪注专讛 讜诪专讜讞讘 讛诪注专讛 讜讗讬诇讱 爪专讬讱 诇讘讚讜拽 讻' 讗诪讛. 讜讻谉 爪专讬讱 诇讘讚讜拽 诪爪讚 讗' 讻' 讗诪讛 诪谉 讛爪驻讜谉 诇讚专讜诐 讜诪谉 讛诪注专讘 诇诪讝专讞 讚诪住驻拽讗 诇谉 诇讗讬讝讛 爪讚 讛讬讜 讛讞爪专 讜讛诪注专讛 讛讘'. 讜讬"诪 砖讗讬谉 爪专讬讱 诇讘讚讜拽 讗诇讗 诪爪讚 讗' 砖讛讬讜 专讙讬诇讬诐 诇讛讻谞讬住 专讗砖 讛诪转 转讞讬诇讛 诇讻讜讱 讜专讙诇讬讜 诇爪讚 讞诇诇 讛诪注专讛 讛诇讻讱 讗讬谉 爪专讬讱 诇讘讚讜拽 讗诇讗 诇爪讚 专讙诇讬 讛诪转讬诐:



诪爪讗 讗' 讘住讜祝 讻' 讘讜讚拽 诪诪谞讜 讜诇讛诇谉 讻' 讗诪讛 砖专讙诇讬诐 诇讚讘专 砖讝讜 讛砖讚讛 注砖讜讬讛 诇拽讘专讬诐 讜讛讬讜 讘讛 讙' 诪注专讜转 讗讞专讜转 讜诪砖讜诐 专讙诇讬诐 诇讚讘专 转谞讗 讻诇 讛谞讬 诪砖谞讬讜转 讛讻讗 讜讻讜诇谉 砖谞讜讬讜转 讘诪拽讜诪谉 讜讗讙讘 讙专专讗 转谞谞讛讜 讛讻讗:



讗诪专 专讘 讬讛讜讚讛 讛诪讜爪讗 驻专讟 诇诪爪讜讬. 驻专砖讘"诐 驻专讟 诇讬讚讜注 砖讗诐 讗' 诪讛诐 讬讚讜注 讜讘' 转讞诇讛 讗讬谉 诇讛诐 砖讻讜谞讛:



诪转 驻专讟 诇讛专讜讙 砖讗讬谉 诇讜 转驻讜住讛 讜诇讗 砖讻讜谞讛 诪砖讜诐 讚讻讞住专 讚诪讬 讜讛讻讬 讙诪讬专讬:



诪讜砖讻讘 驻专讟 诇讬讜砖讘 [讻讚专讻讜] 驻专讟 诇砖专讗砖讜 诪讜谞讞 讘讬谉 讬专讬讻讜转讬讜. 讚讚诇诪讗 注讜讘讚讬 讻讜讻讘讬诐 谞讬谞讛讜 讻讬讜谉 砖诇讗 谞拽讘专讜 讻讚讬谉:



专讗砖讜 砖诇 讝讛 讘爪讚 诪专讙诇讜转讬讜 砖诇 讝讛. 讗讬谉 讚专讱 讬砖专讗诇 诇拽讘讜专 讻讱 诪转讬讛诐. 讗' 讬讚讜注 讜讘' 转讞讬诇讛 驻讬' 砖讛讬讛 讬讚讜注 讛拽讘专 讗讘诇 讗讬谉 讬讚讜注 讗诐 谞拽讘专 砖诐 诇砖诐 拽讘专 讗讜 诇驻讬 砖注讛 讜讛讬讛 讚注转诐 诇驻谞讜转讜:



讜砖谞讬诐 转讞讬诇讛 砖诇讗 讬讚注讜 砖讛讬讜 拽讘讜专讬诐 砖诐 讗诇讗 注转讛 诪转讞诇讛 诪爪讗讜诐 讗讜 讗' 转讞讬诇讛 讜讘' 讬讚讜注讬诐 讬砖 诇讛诐 转驻讬住讛. 讗诐 讘讗 诇讬讟诇诐 诪砖诐:



讜讗讬谉 诇讛诐 砖讻讜谞讛. 讜讬讻讜诇 诇驻谞讜转诐 诪砖诐 讻讬讜谉 砖诇讗 讛讬讜 砖诇砖转谉 诪注谞讬谉 讗' 讗讬谉 转讜诇讬谉 砖谞拽讘专讜 砖诐 诇砖诐 拽讘专 砖讛专讬 谞诪爪讗讜 讘' 砖讗讬谞诐 讬讚讜注讬诐 讜讻谉 讘' 讬讚讜注讬诐 讜讗' 转讞诇讛 讗讘诇 讻砖砖诇砖转谉 讬讚讜注讬诐 讗讜 转讞讬诇讛 讗讝 讗谞讜 转讜诇讬谉 砖诇砖诐 拽讘讜专讛 讛讜谞讞讜 砖诐:



讛讬讻讬 讚诪讬 转驻讜住讛. 驻讬' 讛讬讻讬 讞讝讬' 砖爪专讬讱 诇讬讟讜诇 注诪讜:



诪诪爪专讬诐 讟讜诇 注诪讬 诪注驻专 讛讗专抓 诪讬转讜专讗 讚诪爪专讬诐 拽讚专讬砖:



讜讞讜驻专 讘讘转讜诇讛 讙' 讗爪讘注讜转. 诪驻' 讘讬专讜砖诇诪讬 砖诪讜讛诇 讛诪转 谞讻谞住 讘拽专拽注 讙' 讗爪讘注讜转:



讗"专 讗诇注讝专 谞讜讟诇 注驻专 转讬讞讜讞 讛"讙 讜诇"讙 专"讗 讘专 爪讚讜拽 讗诇讗 专' 讗诇注讝专 讗诪讜专讗 讛讜讗 讚驻专讬砖 诇讬讛 [讜拽讗 诪拽砖讛 诇讬讛] 诪专"讗 讘专 爪讚讜拽 讜拽讗诪专 讛讜讗 讚讗诪专 讻讬 讛讗讬 转谞讗:



讛拽讬住诪讬谉. 拽讜爪抓 注爪讬诐 砖诇 讛讗专讜谉. 讜讗转 讛拽住住讜转 讻诪讜 拽讜讝讝讜转 讗讚诪讛:



讜讬"诪 砖讛讬讜 谞讜转谞讬诐 讘讗专讜谉 诪讬谞讬 拽讬讜住住讜转 讻诪讜 诪拽讘诇 注诇讬讜 注砖专 拽讜住住讜转 诇诪讗讛 讚驻' 讛诪讜讻专 驻讬专讜转. 讗诇讜 谞讜讟诇谉 讜讙讜谞讝谉. 砖诇 讗讬讟诪讗讜 讛谞讜讙注讬诐 讘讛诐 拽住诪讬诐 诪砖讜诐 讙讜诇诇 讜讚讜驻拽 讜拽讜住住讜转 砖谞讘诇注 讘讛诐 诪讜讛诇 讛诪转 讜讝讜专拽 讗转 讛讜讚讗讬' 讚讘专 讬讚讜注 砖讗讬谞讜 诪谉 讛诪转 讜讙诐 讗讬谞讜 诪讟诪讗 讜讛砖讗专 诪爪讟专驻讬谉 诇专讜讘 讘谞讬讬谞讜 讜诪谞讬讬谞讜:





砖讬讟讛 诪拽讜讘爪转

诪爪讗 讗讞讚 讘住讜祝 注砖专讬诐 讘讜讚拽 注讜讚 注砖专讬诐. 讚砖诪讗 诪注专讛 讗讞专转 讬砖 砖诐. 讗讘诇 诪爪讗 注讜讚 讘住讜祝 注砖专讬诐 讗讜诪专 讘讬专讜砖诇诪讬 砖讗讬谞讜 爪专讬讱 诇讘讚讜拽. 转讜住驻讜转 讞讬爪讜谞讬讜转:  


诪爪讗 讗讞讚 讘住讜祝 注砖专讬诐 讘讜讚拽 诪诪谞讜 讜诇讛诇谉 注砖专讬诐 讗诪讛. 砖专讙诇讬诐 诇讚讘专 砖讝讜 讛砖讚讛 注砖讜讬讛 诇拽讘专讬诐 讜讛讬讜 讘讛 讙诐 诪注专讜转 讗讞专讜转. 讜诪砖讜诐 专讙诇讬诐 转谞讗 讻诇 讛谞讬 诪砖谞讬讜转 讛讻讗. 讜讻讜诇谉 砖谞讜讬讜转 讘诪拽讜诪谉 讜讗讙讘 讙专专讗 转谞讬谞讛讜 讛讻讗. 讛专讗"砖 讝"诇 讘驻讬专讜砖讬讜: 


讙诪专讗 驻专讟 诇诪爪讜讬. 驻讬专砖 专砖讘"诐 驻专讟 诇讬讚讜注 砖讗诐 讗讞讚 诪讛诐 讬讚讜注 讜砖谞讬诐 转讞诇讛 讜诪讬讬转讬 诇讬讛 讙讘讬 诪爪讗 砖诇讜砖讛 讛专讬 讝讛 砖讻讜谞转 拽讘专讜转 讻讚讗诪专 讘住诪讜讱. 讜诇讗 谞讛讬专讗 讚讗诐 讻谉 诇讗 讛讜讬 讚讜诪讬讗 讚讗讬谞讱 驻专讟 诇讬讜砖讘 讚讛转诐 砖诇讜砖讛 讬讜砖讘讬诐 讗讬谉 诇讛诐 转驻讬住讛 讚讟注诪讗 诪砖讜诐 讚谞讻专讬诐 谞讬谞讛讜 讗讘诇 砖诇讜砖讛 诪爪讜讬讬诐 讬砖 诇讛诐 砖讻讜谞讛 讻讚讗诪专 诇拽诪谉 砖诇讜砖讛 讬讚讜注讬诐 讜讻讜'. 诇讻讱 谞专讗讛 诇驻专砖 讜讻讜' 讻讻转讜讘 讘转讜住驻讜转. 转讜住驻讜转 讞讬爪讜谞讬讜转: 


诪爪讗 砖诇砖讛 讗讞讚 讬讚讜注 讜砖谞讬诐 转讞诇讛 讗讜 讗讞讚 转讞诇讛 讜砖谞讬诐 讬讚讜注讬谉. 讛讗讬 讬讚讜注 讛讬讬谞讜 砖讬讜讚注 砖谞拽讘专 砖诐 讗讘诇 讗讬谉 讬讚讜注 讗诐 谞拽讘专 砖诐 诇讬砖讗专 注讜诇诪讬转 讗诐 诇讗讜. 讜转讞诇讛 讚讛讻讗 砖诪注讜诇诐 诇讗 讛讬讛 讬讜讚注 砖谞拽讘专 砖诐 注讚 讛砖转讗 砖诪爪讗讜. 讛讬诇讻讱 讘砖谞讬诐 砖讬讚讜注讬谉 诇讜 砖谞拽讘专讜 砖诐 谞讜讟诇讜 讜讗转 转驻讜住转讜 讚诇诪转 诪爪讜讛 诇讬讻讗 诇诪讬讞砖 讚诪转 诪爪讜讛 拽诇讗 讗讬转 诇讬讛 讻讚讗诪专 驻专拽 谞讙诪专 讛讚讬谉. 讗讘诇 讗诐 讛诐 砖诇砖讛 讘讬谉 讛诐 讻讜诇诐 转讞诇讛 砖诇讗 讛讬讛 讬讜讚注 砖谞拽讘专讜 砖诐 诪注讜诇诐 讘讬谉 讛诐 讬讚讜注讬诐 砖谞拽讘专讜 砖诐 讗驻讬诇讜 讗讬谉 讬讚讜注讬诐 砖谞拽讘专讜 诇讛讬讜转 砖诐 注讜诇诪讬转 讛专讬 讝讛 砖讻讜谞转 拽讘专讜转 讜讗住讜专 诇驻谞讜转讜 讚诪住转诪讗 讻讬讜谉 砖讛诐 砖诇讜砖讛 谞拽讘专讜 诇讛讬讜转 砖诐 注讜诇诪讬转. 讗讘诇 砖谞讬诐 转讞诇讛 讜讗讞讚 讬讚讜注 讗讜 讗讬驻讻讗 砖讗讬谉 讛砖诇砖讛 砖讜讬谉 讗讬谉 诇讜诪专 讚诪住转诪讗 诇讛讬讜转 砖诐 注讜诇诪讬转 谞拽讘专讜. 讚讻诪讜 砖诇讗 讬讚注谞讜 诪谉 讛砖谞讬诐 砖讛谉 转讞诇讛 讗讜 诪谉 讛讗讞讚 砖讛讜讗 转讞诇讛 砖谞拽讘专 诇讬砖讗专 注讜诇诪讬转 讻诪讜 讻谉 讗讜转谉 砖拽讘专讜 讗讜转谉 讛讬讚讜注讬诐 诇谞讜 诇砖诐 诇讗 讬讚注讜 诪谉 讛讗讞专讬诐 讻诇诇 讻诪讜 砖讛诐 转讞诇讛 讜讗讬谉 讬讚讜注讬诐 诇谞讜. 讛专讘 注讝专讬讗诇 讝"诇. 讜讝讛 诇驻讬 驻讬专讜砖 讛转讜住驻讜转:


诪转 驻专讟 诇讛专讜讙. 砖讗讬谉 诇讜 诇讗 转驻讜住讛 讜诇讗 砖讻讜谞讛 诪砖讜诐 砖讻讞住专 讚诪讜 讚讛讻讬 讙诪讬专讬. 讛专讗"砖 讝"诇 讘驻讬专讜砖讬讜: 


驻讬住拽讗 讛讬讻讬 讚诪讬 转驻讜住讛. 驻讬专讜砖 讛讬讻讗 讞讝讬谞谉 砖爪专讬讱 诇讬讟讜诇 注诪讜 讻讚讬 转驻讬住转讜. 
诪诪爪专讬诐 讟讜诇 注诪讬 诪注驻专 讛讗专抓. 诪讬讬转讜专讗 讚诪诪爪专讬诐 拽讗 讚专讬砖: 


讗诪专 专' 讗诇注讝专 谞讜讟诇 注驻专 转讬讞讜讞. 讛讻讬 讙专住讬谞谉 讜诇讗 讙专住讬谞谉 专' 讗诇注讝专 讘专' 爪讚讜拽 讗诇讗 专' 讗诇注讝专 讗诪讜专讗 讛讬讛 讚驻专讬讱 诇讬讛 诪专' 讗诇注讝专 讘专' 爪讚讜拽 讜拽讗诪专 讛讜讗 讚讗诪专 讻讬 讛讗讬 转谞讗. 


讗转 讛拽讬住诪讬谉 拽讬住诪讬 注爪讬诐 砖诇 讛讗专讜谉. 讜讗转 讛拽住住讜转 讻诪讜 拽讜讝讝讜转 讗讚诪讛. 讜讬砖 诪驻专砖讬诐 砖讛讬讜 谞讜转谞讬谉 讘讗专讜谉 诪讬谞讬 拽讬讜讛讗 讻诪讜 诪拽讘诇 注诇讬讜 注砖专 拽讜住住讜转 诇诪讗讛 讚讘讘讗 讘转专讗 驻专拽 讛诪讜讻专 驻讬专讜转. 讛专讗"砖 讝"诇 讘驻讬专讜砖讬讜: 


讜诇诪诇讗 转专讜讜讚 专拽讘. 讻讙讜谉 砖谞拽讘专 讛诪转 注专讜诐 讘讗专讜谉 砖诇 砖讬砖 讜谞驻讞转 讛讗专讜谉 讜讬爪讗 诪专拽讘讜讘讬转讜 讚专讱 讛驻讞转. 讛注驻专 砖转讞转 讛讗专讜谉 讛讜讗 住驻拽 讗诐 诪注驻专 讛讗专抓 讛讜讗 讗讜 诪专拽讘讜讘讬转 讛诪转 讜讛谞诪爪讗 讘转讜讱 讛讗专讜谉 讛讜讗 讜讚讗讬 讜诪爪讟专祝 讻讜诇讜 讬讞讚 诇诪诇讜讗 转专讜讜讚. 讛专讗"砖 讝"诇 讘驻讬专讜砖讬讜: 


讜拽砖讬讗 诇谉 讚讛讗 讗诪专谉 诇注讬诇 讗讬讝讛讜 诪转 砖讬砖 诇讜 专拽讘 讻诇 砖谞拽讘专 注专讜诐 讘讗专讜谉 砖诇 砖讬砖. 讜讛讬讻讬 拽转谞讬 谞讜讟诇 讗转 讛拽讬住诪讬谉 讚诪砖诪注 砖谞拽讘专 讘讗专讜谉 砖诇 注抓 讜拽转谞讬 讬砖 诇讜 专拽讘. 讜讬"诇 讚讛讻讗 诪讬讬专讬 讻讙讜谉 砖谞拽讘专 讘讗专讜谉 砖诇 砖讬砖 讜谞驻讞转 讜谞驻诇 诪谉 讛诪转 讞讜抓 诇讗专讜谉 讛讬诇讻讱 转讞转 讛讗专讜谉 讬砖 诇讜诪专 砖讛讜讗 住驻拽 讗诐 讛讜讗 诪谉 讛诪转 讗讘诇 讘转讜讱 讛讗专讜谉 讗讬谉 住驻拽. 讜讬砖 诪驻专砖讬诐 讚拽讬住诪讬谉 讜拽住转讜转 讛诐 注爪讬诐 讚拽讬诐 砖诇 注砖讘讬诐 讜砖诇 诪讬谞讬 讘砖诪讬诐 砖谞讜转谞讬谉 讘拽讘专 砖诇 讗讚诐 讞砖讜讘. 讜拽住转讜转 诪诇砖讜谉 讗转 驻专讬讛 拽讜住住 讜讬讘砖. 砖讬讟讛:





专砖"砖

讙诪专讗 诪讬转讬讘讬 讜讻诪讛 讻讜' 驻讬' 专"讗 讘专"爪 谞讜讟诇 讻讜'. 讜讘讙诇讬讜谉 诪讞拽 转讬讘讜转 讘专"爪. 讜讟注讜转 讛讜讗 讗诇讗 讚诇注讬诇 爪专讬讱 诇诪讞讜拽 讻讚诪讜讻讞 讘转讜住':



转讚"讛 诪爪讗 讗讞讚 砖讗讬诇诪诇讬 讻讜'. 讻爪"诇 讘讬讜"讚 讘住讜祝:





讛讙讛讜转 讬注讘"抓

转讜住' 讚状讛 驻专讟 诇讛专讜讙 讻讜' 拽砖讛 诇讛讘讬谉. 谞"讘 注"诇 注讬诇讛 诪爪讗讜:





驻转讞 注讬谞讬诐

讗诪专  专讘 讬讛讜讚讛 讗诪专 拽专讗 讜谞砖讗转谞讬 诪诪爪专讬诐 讟讜诇 注诪讬 讜讻讜' 讜驻讬专砖"讬 诪诪爪专讬诐 诪注驻专 诪爪专讬诐 讟讜诇 注诪讬. 诪拽砖讬诐 讚讛专讬 讬注拽讘 讗注"讛 诇讗 谞拽讘专 讻诇诇 讘诪爪专讬诐 讗诇讗 讞谞讟讜讛讜 讜讛讜诇讬讻讜讛讜 转讻祝 诇讞讘专讜谉 讜砖诪注转讬 诪砖诐 讛专讘 讛讞住讬讚 讻诪讛专"专 讗讘专讛诐 讙专砖讜谉 讗砖讻谞讝讬 砖驻讬专砖 讚讛讻讬 拽讗诪专 拽专讗 讗诇 谞讗 转拽讘专谞讬 讘诪爪专讬诐 讻诇讜诪专 诇讗 注讻砖讬讜 转拽讘专谞讬 讘诪爪专讬诐 诇驻讬 砖注讛 讜讗讞"讱 转讜爪讬讗谞讬 讜转讜诇讬讻谞讬 讜砖讻讘转讬 讜讻讜' 砖讗诐 讗转讛 注讜砖讛 讻谉 讗转讛 诪讜讻专讞 讜谞砖讗转谞讬 诪诪爪专讬诐 砖转讟讜诇 诪注驻专 诪爪专讬诐 讻诪讜 砖讛讜讗 讛讚讬谉 谞讜讟诇讜 讜讗转 转讘讜住转讜 讜爪专讬讱 砖转拽讘讜专 注驻专 讗专抓 讟诪讗讛 注诪讬 诇讻谉 讗谞讻讬 诪爪讜讱 讗诇 谞讗 转拽讘专谞讬 讘诪爪专讬诐 讻诇诇 讻讚讬 砖诇讗 转爪讟专讱 诇拽讞转 诪注驻专讛 诇转讘讜住讛 注讻"讚. 砖讜讘 专讗讬转讬 砖讛专讘 转讬"讟 讛注讬专 讘讝讛 讜讻转讘 诪砖诐 讛专诪讘"诐 砖讛讜讗 讗住诪讻转讗:





砖注专讬 转讜专转 讘讘诇

(住讞 专注"讗) 驻专讟 诇讛专讜讙.鈥斪撟⒆� 讛驻讬' 讛诪讬讜讞住 诇专砖"讬, 砖讬砖 诇讛专讜讙 转驻讜住讛, 讜讻"讛 讚注转 讛专诪讘"诐 (讛诇' 讟讜诪讗转 诪转 驻"讟 讛"讙). 讗讘诇 讚注转 讛转讜住' 讻讗谉, 砖讗讬谉 诇讛专讜讙 转驻讜住讛 诪驻谞讬 砖讛讜讗 讻讞住专, 讚讞住专 讗讬谉 诇讜 转驻讜住讛, 讻诪讘讜讗专 诇诪讟讛. 讜讻注讬谉 讝讛 诪爪讬谞讜 讘谞讚讛 (讻讝 讘) 讚讛专讜讙 讗讬谉 诇讜 专拽讘, 讜驻讬' 专砖"讬 (砖诐) 诪驻谞讬 砖讛讜讗 讻讞住专. 讜诇驻讬' 讛诪讬讜讞住 诇专砖"讬 讻讗谉 爪"诇, 讚讛专讜讙 讗讬谞讜 讻讞住专, 砖讗讬讘专讬讜 讻讜诇诐 砖诇讬诪讬诐, 讜诇讗 谞讞住专 讗诇讗 诪讚诪讜, 讜讗讬谉 讛讚诐 诪注讻讘 (讜注讬' 诪"砖 诇注讬诇 诪讚 讗). 讜诪讛 砖讗讬谉 诇讛专讜讙 专拽讘 讗讬谞讜 讗诇讗 诪讛诇讻讛 讜诇讗 诪砖讜诐 砖谞讞砖讘 讻讞住专. 讗讘诇 讚讘专讬 讛专诪讘"诐 讗"讗 诇讬讬砖讘 讘讗讜驻谉 讝讛, 砖讛专讬 讻转讘 (讛诇' 谞讝讬专讜转 驻"讝 讛"讙), 讚讛专讜讙 讗讬谉 诇讜 专拽讘, 砖讛专讬 谞讞住专 讚诪讜.


(砖诐) 诪转 砖讞住专 讗讬谉 诇讜 转驻讜住讛 讜诇讗 砖讻讜谞转 拽讘专讜转.鈥斪溩⒆欁� (谞讗 讘) 讗讬转讗 谞诪讬 "讜诇讗 专拽讘". 讜讘专讜专 砖讚讬谉 砖诇砖转诐 砖讜讛, 讜诇讻讱 谞专讗讛 讚讛诪讜爪讗 讙' 诪转讬诐 诪讜砖讻讘讬诐 讻讚专讻诐, 讗诇讗 砖讻讘专 讻诇讛 讙讜驻诐 讜讘砖专诐, 讜专拽 讛注爪诪讜转 谞砖讗专讜, 讜诇驻讬 讛谞讞转谉 讜住讚专谉 砖诇 讛注爪诪讜转 谞讬讻专, 砖讘砖注讛 砖谞拽讘专讜 谞砖讻讘讜 讻讚专讻诐 讜诇讗 谞讞住专 诪讛诐 砖讜诐 讗讘专 讛专讬 讚讬谞诐 讻诪转讬诐 砖诇讬诪讬诐, 讜讬砖 诇讛诐 转驻讜住讛 讜砖讻讜谞转 拽讘专讜转 讜专拽讘. 讜诇讗 讬转讻谉 诇讜诪专, 砖讗诐 谞专拽讘 讛讘砖专 讗讬谉 诇讛诐 转驻讜住讛 讜砖讻讜谞转 拽讘专讜转, 讚讛讗 诇注谞讬谉 专拽讘 讗"讗 诇讜诪专 讻谉.


(住讞 住注"讗 转讜住驻讜转) 讚"讛 讛讜讗 讚讗诪专 讜讻讜' 讗诇讗 专讬讘"谞.鈥斪⒆�' 住讛"讚 注' 专' 讬讜讞谞谉, 砖讚讞讛 讚讘专讬 讛转讜住' 讻讗谉, 讜讻转讘 砖拽专讜讘 讘注讬谞讬讜, 砖讛讜讗 专' 讬讜讞谞谉 讘谉 讬讛讜砖注 讘谉 讞诪讬讜 砖诇 专"注, 砖诪爪讬谞讜 讙诐 讘讬讚讬诐 住驻"讙, 砖讗诪专 诪砖讜诐 讘谉 注讝讗讬.

